വാക്സിനേഷന് നൂറുകോടിയിലേക്ക് ചരിത്രനേട്ടത്തിനരികെ ഇന്ത്യയെത്തിയിരിക്കുന്നത് ഒന്പത് മാസത്തിനുള്ളില്, ആഘോഷ പരിപാടികള്ക്ക് കേന്ദ്രനിര്ദ്ദേശം ഡല്ഹി: വാക്സിനേഷനില് നൂറ് കോടിയെന്ന ചരിത്രനേട്ടത്തിനരികെ ഇന്ത്യ. രാജ്യത്ത് വിതരണം ചെയ്ത ആകെ വാക്സീന് ഡോസ് ഇന്ന് നൂറ് കോടി കടക്കും. ഒന്പത് മാസത്തിനുള്ളില് ആണ് നൂറ് കോടി ഡോസ് വാക്സീന് വിതരണം ചെയ്യാന് ഇന്ത്യക്ക് സാധിച്ചത്. ചരിത്രം കുറിക്കുന്ന സാഹചര്യത്തില് വലിയ ആഘോഷ പരിപാടികള്ക്ക് കേന്ദ്ര സര്ക്കാര് നിര്ദേശം നല്കിയിട്ടുണ്ട്. ചെങ്കോട്ടയില് ആഘോഷങ്ങളുടെ ഭാഗമായി ദേശീയ പതാക ഉയര്ത്തും. വിമാനങ്ങളിലും ട്രെയിനുകളിലും കപ്പലുകളിലും നൂറ് കോടി ഡോസ് വാക്സീന് മറികടന്നത് സംബന്ധിച്ച പ്രഖ്യാപനവും നടത്തും. രാജ്യത്ത് ഇതുവരെ 99 കോടി 84 ലക്ഷം ഡോസാണ് വിതരണം ചെയ്തത്. ഇതില് 70 കോടി 68 ലക്ഷം പേര്ക്ക് ആദ്യ ഡോസ് നല്കാനായി. 29 കോടി 15 ലക്ഷം പേര്ക്കാണ് ഇതു വരെയും രണ്ട് ഡോസ് വാക്സീനും നല്കാനായത്. ആഘോഷങ്ങളുടെ ഭാഗമായി ബിജെപി നേതാക്കള് ഇന്ന് വിവിധ വാക്സിനേഷന് കേന്ദ്രങ്ങള് സന്ദര്ശിക്കും.